

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-24-25

Omiš, 23. siječnja 2024.g.

**Z A P I S N I K**

o radu 25. sjednice Gradskog vijeća Grada Omiša

održane 23. siječnja 2024. godine u Omišu, Trg K. Tomislava 6 – Hotel Plaža

Započeto u 18.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Ivana Vulić Ivanac, mag.oec.
6. Ivan Medić, dipl.ing.
7. Martin Bašić, dipl.komunikolog
8. Tihana Barišić Marunčić, dr.med.
9. Josip Banović, dr.med.
10. Tomislav Bartulović
11. Zdravka Šodan

NENAZOČNI ČLANOVI VIJEĆA:

1. Petar Bulić, dipl.iur.

2. Ivo Bradarić

3. Roko Guzić

4. Dr.sc. Dino Belošević

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing.agr. zamjenik gradonačelnika

3. Lidija Pavković, dipl.iur., pročelnica Ureda gradonačelnika

4. Stipe Žuljević-Mikas, dipl.ing., pročelnik komunalnog odjela

4. Đeki Stanić, dipl.iur. pročelnik UO za gospodarstvo i društvene djelatnosti

5. Mate Sovulj, dipl.ing., Upravitelj vlastitog pogona

6. Kristina Radovčić, dipl.iur. viši stručni suradnik za pomorsko dobro i pravne poslove

7. Leonardo Ljubičić, dipl.ing. direktor Peovica d.o.o. Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio slijedeći

**d n e v n i r e d**

1. Prijedlog za razrješenje i izbor predsjednika Mandatnog povjerenstva

2. Izvješće Mandatnog povjerenstva

3. Usvajanje zapisnika o radu 24. sjednice Gradskog vijeća Grada Omiša

4. Vijećnički upiti

5. Prijedlog Plana upravljanja pomorskim dobrom na području Grada Omiša za razdoblje

od 2024. do 2028. godine

6. Prijedlog Odluke o donošenju Plana djelovanja u području prirodnih nepogoda u 2024.g.

Nakon glasovanja utvrđeno da je jednoglasno sa 11 glasova ZA usvojen predloženi dnevni red.

**Ad 1/**

PRIJEDLOG ZA RAZRJEŠENJE I IZBOR PREDSJEDNIKA MANDATNOG POVJERENSTVA

Odbor za izbor i imenovanje donio je Zaključak kojim se utvrđuju prijedlozi za donošenje Rješenja o razrješenju predsjednice Mandatnog povjerenstva i Rješenja o izboru predsjednika Mandatnog povjerenstva kao u dostavljenim materijalima.

Predsjednik Odbora za izbor i imenovanje, Zvonko Močić dr.med. izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeto

**R J E Š E NJ E**

**o razrješenju predsjednice Mandatnog povjerenstva**

I

LOVRENKA KOVAČIĆ BUĆAN razrješuje se dužnosti predsjednice Mandatnog povjerenstva Gradskog vijeća Grada Omiša.

II

Ovo Rješenje objaviti će se u Službenom glasniku Grada Omiša.

**i**

**R J E Š E NJ E**

**o izboru predsjednika Mandatnog povjerenstva**

I

ZVONKO MOČIĆ bira se za predsjednika Mandatnog povjerenstva Gradskog vijeća Grada Omiša.

II

Ovo Rješenje objaviti će se u Službenom glasniku Grada Omiša.

**Ad 2/**

IZVJEŠĆE MANDATNOG POVJERENSTVA

Mandatno povjerenstvo podnijelo je Gradskom vijeću Grada Omiša Izvješće o prestanku mandata člana i početku mandata zamjenika člana Gradskog vijeća Grada Omiša te predložila njegovo prihvaćanje.

Lidija Pavković, pročelnica Ureda gradonačelnika izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o prestanku mandata člana i početku mandata zamjenika člana**

**Gradskog vijeća Grada Omiša**

I.

LOVRENKA KOVAČIĆ BUĆAN, članica Gradskog vijeća Grada Omiša dana 9. siječnja 2024.g. odjavila je prebivalište s područja Grada Omiša.

Imenovana je u Gradsko vijeće izabrana s Kandidacijske liste grupe birača, nositelj liste: Ivo Tomasović.

Prema odredbama uvodno citiranog Zakona, člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste.

Ivana Vulić Ivanac je prva slijedeća neizabrana kandidatkinja s Kandidacijske liste grupe birača nositelj: Ivo Tomasović.

II.

Slijedom navedenog u točci I: Mandatno povjerenstvo je utvrdilo da su ispunjeni zakonski uvjeti prema kojima:

- LOVRENKI KOVAČIĆ BUĆAN prestaje mandat članice Gradskog vijeća Grada Omiša s danom

09. siječnja 2024.g. a

- IVANI VULIĆ IVANAC počinje teći mandat zamjenice članice Gradskog vijeća Grada Omiša.

III.

Ovo Izvješće objaviti će se u Službenom glasniku Grada Omiša.

Vijećnica IVANA VULIĆ IVANAC je prisegnula.

i

**I Z V J E Š Ć E**

**o mirovanju mandata člana**

**i početku mandata zamjenika člana Gradskog vijeća Grada Omiša**

I.

KARLO VUKASOVIĆ, član Gradskog vijeća Grada Omiša, dana 11. siječnja 2024. g. podnio je pisani zahtjev za stavljanje svog mandata u mirovanje.

Imenovani je u Gradsko vijeće izabran s Kandidacijske liste političke stranke MOST.

Prema odredbama uvodno citiranog Zakona:

- mirovanje mandata na temelju pisanog zahtjeva počinje teći od dana dostave pisanog

zahtjeva sukladno pravilima o dostavu sukladno ZUP-u;

- člana predstavničkog tijela izabranog na kandidacijskoj listi političke stranke zamjenjuje

Neizabrani kandidat s liste s koje je izabran i član kojem mandat miruje.

Politička stranka MOST odredila je da Karla Vukasovića za vrijeme mirovanja mandata zamjenjuje ROKO GUZIĆ.

II.

Slijedom navedenog u točci 1. Mandatnog povjerenstvo je utvrdilo da su ispunjeni zakonski uvjeti prema kojima:

-KARLU VUKASOVIĆU miruje mandat člana Gradskog vijeća Grada Omiša počevši od dana

11. siječnja 2024., a

-ROKU GUZIĆU počinje mandat zamjenika člana Gradskog vijeća Grada Omiša.

III.

Ovo Izvješće objaviti će se u Službenom glasniku Grada Omiša.

**Ad 3/**

USVAJANJE ZAPISNIKA O RADU 24. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 24. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 11 glasova ZA usvojen Zapisnik o radu 24. sjednice Gradskog Vijeća Grada Omiša.

**Ad 4/**

VIJEĆNIČKI UPITI

Gradonačelnik – vijećnik Nikola Tijardović je ukazao na probleme s kojima se invalidne osobe u našem gradu susreću, primjerice

Naš Vlastiti pogon će obići lokacije na Punti koje su problematične; (rampa), ima problema i na Priku itd.

Primjerice kod pedijatrijske ambulante na Priku nema niti jednog označenog parkinga za invalide, u više navrata je traženo da se to označi. Naš Vlastiti pogon i komunalni odjel će izaći na teren i ucrtati barem jedno invalidsko mjesto.

**Nikola Tijardović** – drugom prilikom ćemo prezentirati komunalnu problematiku koja muči osobe s invaliditetom koju je izradila udruga AGAPE.

**Tonći Stanić** – parkirna mjesta za invalide treba ocrtati nasuprot pedijatrijske ambulante, odnosno što bliže ambulanti, to već godinu dana traži…

**Mate Sovulj –** potrebno je uskladiti prometniprojekt, iznaći ćemo najbolje moguće rješenje.

**Ad 5/**

PRIJEDLOG PLANA UPRAVLJANJA POMORSKIM DOBROM

NA PODRUČJU GRADA OMIŠA ZA RAZDOBLJE OD 2024.G DO 2028.G.

Gradonačelnik je dostavio prijedlog Plana upravljanja pomorskim dobrom na području Grada Omiša za razdoblje od 2024.g. do 2028.g te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

U otvorenoj raspravi sudjelovali su:

**Ivan Medić** – dugogodišnji koncesionari će imati samo tih 10% bodova prednosti kod novog natječaja? Može se desiti da netko tko ponudi veću cijenu može dobiti koncesiju na lokaciju koju je netko koristio npr. 10 ili 15 godina?

U Omišu su sve te lokacije uređene, ljudi su u to dosta uložili, a to se sada neće bodovati.

Na koji rok se mogu dobiti te koncesije?

Tablica s markicama koncesijskih odobrenja – je li to uzeto iz Prostornog plana ili?

Veličine štekata – nije isto imat štekat na plaži od 30 ili 200m2, hoće li se to moći mijenjati ili ostaje kako je bilo i do sada?

Stipe Žuljević Mikas - da moguće je da se to dogodi. Kriteriji ocjenjivanja ponuda su propisani člankom 22. na način:

* 60% cijena
* 20% vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova)
* 10% upotreba opreme i pratećih instalacija i pružanje usluga koje su korisne za okoliš (sustav odvojenog prikupljanja otpada )
* 10% prethodno iskustvo i dobro i odgovorno obavljanje djelatnosti, odnosno korištenje pomorskog dobra

Kristina Radovčić – Plan je na 5 godina, dozvole se mogu donijeti za razdoblje od 2 – 5 godina, Pravilnik je propisao kriterije za bodovanje s tim da smo mi izabrali kriterij prethodni uredni korisnik i time smo napravili najviše što se moglo za postojeće korisnike.

Javni natječaj će biti raspisan za sve lokacije.

Mikrolokacije su iste kakve su bile i ranije, kvadratura je ostala prema postojećim objektima, terasama (štekatima). Kvadrature su određene temeljem nadzora (izmjera) na terenu od strane komunalnog redarstva.

Stipe Žuljević Mikas – mi smo snimili postojeće stanje i te smo kvadrature štekata stavili, ukoliko bude potrebe to se može mijenjati (u uvjetima natječaja).

**Zvonko Močić** – dakle natječaj se planira o okviru gabarita koje su imali dosadašnji korisnici.

**Simona Jurjević** – ovo su planirane aktivnosti od 2024. – 2028. godine. Zašto na predjelu plaže Brzet nije predviđen veći broj ležaljki za iznajmljivanje?

Gradonačelnik – smatrali smo da tamo nećemo stavljati velik broj ležaljki iz razloga što su tamo posađeni borovi i tamarisi pa da nema potrebe za dodatnim ležaljkama i suncobranima koje bi nagrđivale plažu. Uvijek se iskazivala potreba da ostavimo jednu plažu koja bi bila za one koji ne žele suncobrana i ležaljke. Na Brzetu postoje dvije lokacije za ležaljke i smatrali smo to dovoljnim.

Na velikoj plaži ima više lokacija za suncobrane i ležaljke tako da bi Brzet bio taj gdje nećemo dodavati više lokacija za ležaljke nego smo zadržali postojeće stanje sa 2 lokacije.

**Simona Jurjević** – s obzirom na sličnost veličina plaža (velika i Brzet) možda ne bi bilo loše na Brzetu imati više ležaljki. Na velikoj plaži planirano 360 (smatra to ogromnim brojem), a na Brzetu 30. To je veliki nesrazmjer s obzirom na dužinu plaže.

Ovih 30 ležaljki na Brzetu su u sklopu objekta i cijena bude 50 eura što nikako nije primjereno mogućnostima lokalnog stanovništva. Zato je mišljenja da bi bilo dobro imati lokaciju za iznajmljivanje ležaljki koje bi bile pristupačnije svima.

Iznajmljivači ležaljki se trebaju držati propisa na način da se ležaljke drže naslagane i da se iznajmljuju po potrebi a ne da se odmah ujutro postave i zauzmu cijelu plažu.

Stipe Žuljević Mikas – uvijek postoji mogućnost izmjena i dopuna Plana ukoliko se za to ukaže potreba i ukoliko se tako ogovorimo na Gradskom vijeću.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 8 glasova ZA i 3 glasa SUZDRŽAN donijet

**P L A N Upravljanja pomorskim dobrom**

**na području Grada Omiša za razdoblje od 2024.g. do 2028.g**

sa tekstom kao u prilogu ovog zapisnika oznake KLASA:363-01/23-01/525, URBROJ:2181-7-05-03/3-1.

**Ad 6/**

PRIJEDLOG ODLUKE

O DONOŠENJU PLANA DJELOVANJA U PODRUČJU PRIRODNIH NEPOGODA U 2024.G.

Gradonačelnik je dostavio prijedlog Odluke o donošenju plana djelovanja u području prirodnih nepogoda u 2024.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o donošenju plana djelovanja u području prirodnih nepogoda u 2024. g.**

sa tekstom kao u prilogu ovog zapisnika oznake KLASA:240-01/23-01/07, URBROJ:2181-7-04/1-24-6.

Završeno u 19.20 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.